IR-Regolament tal-Kummissjoni (KE) Nru 1437/2003
tat-12 ta' Awissu 2003
li jemenda l-Annessi I, II, IIIB u VI għar-Regolament tal-Kunsill (KE) Nru 517/94 dwar regoli komuni għall-importazzjoni ta' prodotti tessili minn ċerti pajjiżi terzi mhux koperti bi ftehimijiet bilaterali, protokolli jew arranġamenti oħra, jew b'regoli oħra speċifiċi Komunitarji fuq l-importazzjoni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 517/94 tas-7 ta' Marzu 1994 dwar regoli komuni għall-importazzjoni ta' prodotti tessili minn ċerti pajjiżi terzi mhux koperti bi ftehimijiet bilaterali, protokolli jew arranġamenti oħra, jew b'regoli oħra speċifiċi Komunitarji fuq l-importazzjoni [1], kif l-aħħar emendat bir-Regolament (KE) Nru 1309/2002 [2], u b'mod partikolari l-Artikolu 28 tiegħu,
Billi:
(1) L-emendi affetwati bir-Regolament tal-Kummissjoni (KE) Nru 1832/2002 ta' l-1 ta' Awissu 2002 li jemenda l-Anness I għar-Regolament tal-Kunsill (KEE) Nru 2658/87 dwar it-tariffi u n-nomenklatura statistika u dwar it-Tariffa Doganali Komuni (TDK) [3], joħolqu l-bżonn li jiġi emendat ukoll l-Anness I għar-Regolament (KE) Nru 517/94. Għar-raġunijiet ta' ċarezza, dak l-Anness għandu jiġi mibdul kollu kemm hu.
(2) Id-dħul fis-seħħ tal-Karta Kostituzzjonali l-ġdida ta' l-Istat unjoni tas-Serbja u Montenegro, li semmiet l-ex "Repubblika Federali tal-Jugoslavja" bħala "Serbja u Montenegro" b'effett mill-4 ta' Frar 2003, jagħmilha mixtieqa li jinbidel l-isem ta' dik l-ex Repubblika kull fejn jidher fl-Annessi II, IIIB u VI għar-Regolament (KE) Nru 517/94.
(3) Ir-Regolament (KE) Nru 517/94 għandu għalhekk jiġi emendat kif jixraq.
(4) Il-miżuri previsti f'dan ir-Regolment huma b'mod koformi ma' l-opinjoni tal-Kumitat tat-Tessuti,
ADOTTAT DAN IR-REGOLAMENT:
Artikolu 1
Ir-Regolament (KE) Nru 517/94 qiegħed jiġi emendat kif ġej:
1. L-Anness I huwa mibdul bit-test muri fl-Anness ma' dan ir-Regolament.
2. Il-kliem "Repubblika Federali tal-Jugoslavja" huma mibdula b'"Serbja u Montenegro" kull fejn jidhru fl-Annessi II, IIIB u VI.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Punt (1) ta' l-Artikolu 1 għandu jgħodd mill-1 ta' Jannar 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-12 ta' Awissu 2003.